पाएं अपने शहर की ताज़ा ख़बरें और फ्री ई-पेपरडाउनलोड करें
लोगों को अब शिकायत दर्ज करवाने के लिए सरकारी दफ्तरों के चक्कर नहीं लगाने पड़ेंगे। घर बैठे ही पंजाब सरकार के ऑनलाइन पोर्टल पर हर प्रकार की शिकायत दर्ज करवाई जा सकती है। दर्ज करवाई गई शिकायत का स्टेटस भी पता लगाया जा सकता है और शिकायत पर क्या कार्रवाई की गई है।
उसकी भी सारी जानकारी घर बैठे हुए ऑनलाइन पोर्टल पर मिलेगी। सरकार के पंजाब ग्रीवेंस रिड्रेसल सिस्टम पर connect.punjab.gov.in पर लॉगिन करके पहले रजिस्ट्रेशन फॉर्म भरना होगा। उसके बाद एड ग्रीवेंस पर क्लिक करके अपनी शिकायत से संबंधित पूरी जानकारी मुहैया करवानी होगी।
आप इसके साथ शिकायत से संबंधित कोई फोटो या फिर खुद के द्वारा लिखी हुई शिकायत की फोटो भी अपलोड कर सकते हैं। शिकायत दर्ज करवाने के बाद आपको शिकायत का नंबर दे दिया जाएगा। इसके जरिए आप बाद में अपनी शिकायत से संबंधित स्टेटस भी ऑनलाइन पोर्टल पर लॉगिन करके पता लगा सकते हैं। अंत में आप की शिकायत पर क्या कार्रवाई हुई है इसकी पूरी जानकारी भी आपको इसी साइट पर लॉगिन करके मिल सकेगी। पंजाब सरकार की तरफ से यह पूरी प्रक्रिया लोगों की सुविधा के लिए शुरू की गई है
इन विभागों से संबंधित शिकायत की जा सकती है
पंजाब सरकार के पोर्टल पर तकरीबन सभी विभागों के संबंधित शिकायत दर्ज करवाई जा सकती हैं। इसमें पुलिस, हेल्थ, प्रशासन, तहसील ट्रांसपोर्ट और अन्य विभाग हैं। सरकार की ओर से यह पोर्टल पहले से चलाया जा रहा हैए लेकिन कोरोनाकाल में दफ्तरों में भीड़ कम करने के लिए इस पोर्टल को ज्यादा तवज्जो दी जा रही है। ताकि लोगों को अपनी शिकायतें दर्ज करवाने के लिए सरकारी दफ्तरों के बार-बार चक्कर न काटने पड़े।
कोरोना के बढ़ते प्रभाव के चलते सरकार की ओर से कई पाबंदियां लगाई गई हैं, इसमें नाइट कर्फ्यू और वीकएंड लॉकडाउन के साथ सरकारी दफ्तरों में 50 फीसदी स्टाफ को आने की ही परमिशन है। लोगों की सरकारी दफ्तरों में आवाजाई काम करने के लिए सरकार की ओर से प्रयास किए जा रहे हैं और सभी शिकायतों- स्टेटस को चेक करने के लिए ऑनलाइन प्रक्रिया शुरू की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn